open-index/open-wikipedia-markdown huggingface dataset:
1788

## Taghyrtyn
* 1 Jerrey Geuree &ndash; Va'n chied lhieggan jeh *[[The Times]]*, va enmyssit *The Daily Universal Register* roish shoh, soilshit magh ayns Lunnin.
* Mee ny Nollick &ndash; Screeu Robert Burns e lhieggan hene jeh'n daan Albinagh "Auld Lang Syne".

## Ruggyryn
* 12 Toshiaght Arree &ndash; Carl Reichenbach, kemmigagh Germaanagh (b. 1869)
* 18 Averil &ndash; Charlotte Murchison, creg-oayllee Albinagh (b. 1869)

## Baaseyn
* 21 Toshiaght Arree &ndash; Johann Georg Palitzsch, rollageyder Germaanagh (r. 1723)
* 21 Mean Souree &ndash; Johann Georg Hamann, fallsoonagh Germaanagh (r. 1730)
* 14 Nollick &ndash; Carl Philipp Emanuel Bach, cummeyder Germaanagh (r. 1714)
Thomas Bartholin

She fer lhee, maddaghteyr, as jeeoilagh Danvargagh va **Thomas Bartholin** (er ny Ladjynaghey myr *Thomas Bartholinus*; 20 Jerrey Fouyir 1616&nbsp;– 4 Nollick 1680). Ren eh feddyn magh y corys limfagh ayns deiney as chur eh sheiltynys yn anloaghtys feayree er oaie, as she eshyn va'n chied dooiney dy chur sheese er dy h-oaylleeagh.

Haink Thomas Bartholin ass mooinjer haink dy ve ard-ghooagh er son e sheanseyryn kioneraadagh, as haink er daa yeig jeu dy ve nyn ollooyn ayns Ollooscoill København. Chur tree sheelogheyn jeh'n vooinjer dy mooar rish y ronsaghey kirpey as y lheihys car y 17oo as y 18oo eashyn: ayr Thomas Bartholin, Caspar Bartholin Shanstyragh (1585–1629), e vraar Rasmus Bartholin (1625–1698), as e vac Caspar Bartholin Sosharagh (1655–1738). Va e vac Thomas Bartholin Sosharagh (1659–1690) pointit myr olloo shennaghys ayns Ollooscoill København as, ny s'anmey, v'eh pointit myr graihder shenn reddyn reeoil as scrudeyr da ny Tashtlannyn Reeoil.

## Imraaghyn

## Kianglaghyn magh

* Jeeagh er enmyssyn bun-earrooit liorish Thomas Bartholin ayns ''Botanicus.org''
* Thomas Bartholin ayns ''Whonamedit.com''
Ellyn ar-inçhynagh

Ta **ellyn ar-inçhynagh** çheet er obbyr ellyn reayrtagh ta crooit liorish ymmyd claareeyn ny applicaidyn far-inçhynagh.  

Hoshee ellyneyryn croo ellyn ar-inçhynagh eddyr y 20oo eash veanagh as yeianagh tra va'n cheird bunnit. 'Sy 21d eash leah, haghyr bishaghey ayns feddynaght greienyn ellyn ar-inçhynagh. Hug eh shen caaghyn dys ymmyd çheumooie jeh'n ard-schoillaraght as ellyneyryn keirdey. Car e shennaghys, ta'n ellyn ar-inçhynagh er ny yrjaghey ram imneaghyn fallsoonagh, goaill stiagh adsyn ta kianglt rish y choip-chiart, y molteyrys, as y cummaght as builley er ellyneyryn tradishoonagh as y çheet stiagh oc. She cooish vooar elley t'ayn na'n aght t'ad geddyn fysseree voish ellyneyryn elley gyn kied.

## Imraaghyn
Candice Swanepoel

She craishteyder Affrickagh Yiass-Americaanagh ee **Candice Susan Swanepoel** (ruggit er 20 Jerrey Fouyir 1988). Ta enney urree er son yn obbyr eck marish Victoria's Secret. Haink ee dy ve ny Victoria's Secret Angel ayns 2010. Ayns 2016, haink ee stiagh 'sy 8oo ynnyd er rolley ny craishteyderyn smoo eeckit liorish *[[Forbes]]*.

## Kianglaghyn magh

* 
* 
* 
*
Isabelle de Charrière

She screeudeyr Ollanagh as Elveeishagh ayns Eash y Toilsheraght va **Isabelle de Charrière** (ta goll er enney myr **Belle van Zuylen** 'sy Çheer Injil chammah as va ruggit myr **Isabella Agneta Elisabeth van Tuyll van Serooskerken**; 20 Jerrey Fouyir 1740&ndash;27 Nollick 1805).

Ren ee beaghey yn lieh jerrinagh jeh'n vea eck ayns Colombier, Neuchâtel. Ta enney share urree jiu er son e lettyryn as e noaskeealyn, agh screeu ee lioaranyn, kiaull as cloiaghyn chammah. Va anaase mooar eck ayns sheshaght as politickaght yn eash eck, as ta'n obbyr ren ee car Bun-chaghlaa yn Rank coontit feer scanshoil.

## Kianglaghyn magh

* Ynnyd-eggey Madame de Charrière (ayns Ollanish as Frangish)
* Stoyr fysseree Womenwriters bentyn rish Isabelle de Charrière
1740

## Taghyrtyn
* 14 Sauin &ndash; Va Ollooscoill Pennsylvania bunnit dy h-oikoil.

## Ruggyryn
* 4 Toshiaght Arree &ndash; Carl Michael Bellman, feelee as cummeyder Soolynnagh (b. 1795)
* 27 Jerrey Souree &ndash; Jeanne Baré, ronseyder Frangagh (b. 1803)
* 26 Luanistyn &ndash; Joseph-Michel Montgolfier, ynlaghteyr Frangagh (b. 1810)
* 12 Mean Fouyir &ndash; Johann Heinrich Jung, screeudeyr Germaanagh (b. 1817)

## Baaseyn
* 5 Jerrey Geuree &ndash; Antonio Lotti, cummeyder Iddaalagh (r. 1667)
* 23 Toshiaght Arree &ndash; Massimiliano Soldani Benzi, ellyneyr Iddaalagh (r. 1656)
* 23 Averil &ndash; Thomas Tickell, screeudeyr Sostynagh (r. 1685)
1529

## Taghyrtyn
* 22 Averil &ndash; Scarr Conaant Zaragoza y lieh-chruinney hiar eddyr impiraghtyn y Spaainey as y Phortiugal, gra dy lhisagh y linney scarree lhie 297.5 leegyn ny 17° shiar voish Ellanyn Maluku.

## Ruggyryn
* 25 Averil &ndash; Francesco Patrizi, fallsoonagh as sheanseyr Iddaalagh (b. 1597)
* 10 Luanistyn &ndash; Ernst Vögelin, soilsheyder Germaanagh (b. 1589)
* 1 Mean Fouyir &ndash; Taddeo Zuccari, peinteyr Iddaalagh (b. 1566)

## Baaseyn
* 21 Mean Souree &ndash; John Skelton, feelee Sostynagh (r. c. 1460)
1611

## Taghyrtyn
* 27 Toshiaght Arree &ndash; Honnick ny rollageyderyn Freeshlannagh Johannes Fabricius as David Fabricius cronnyn greiney trooid fodreayrtan. Hoilshee Johannes magh troaryn ny baghtyn shen ayns *De Maculis in Sole observatis in Wittenberg* ny s'anmey 'sy vlein.

## Ruggyryn
* 28 Jerrey Geuree &ndash; Johannes Hevelius, rollageyder Polynnagh (b. 1687)
* 19 Toshiaght Arree &ndash; Andries de Graeff, politickeyr Ollanagh (b. 1678)
* 1 Mayrnt &ndash; John Pell, maddaghteyr Sostynagh (b. 1685)
* 17 Averil &ndash; Simone Pignoni, peinteyr Iddaalagh (b. 1698)
* 21 Jerrey Souree &ndash; Jan van Balen, peinteyr Flandrynagh (b. 1654)
* 3 Mean Fouyir &ndash; Toussaint Rose, screeudeyr Frangagh (b. 1701)
* 26 Jerrey Fouyir &ndash; Antonio Coello, dramadeyr as feelee Spaainagh (b. 1652)

## Baaseyn
* 7 Toshiaght Arree &ndash; Ruprecht von Eggenberg, gineraal Austeyragh (r. 1546)
* 8 Mean Souree &ndash; Jean Bertaut, feelee Frangagh (r. 1552)
* 9 Luanistyn &ndash; John Blagrave, maddaghteyr Sostynagh (r. 1561)
1652

## Taghyrtyn
* 18 Boaldyn &ndash; Ren Ellan Rhode doltey yn chied leigh ayns America Hwoaie noi'n cleabaght.

## Ruggyryn
* 17 Jerrey Geuree &ndash; Claude-Guy Hallé, peinteyr Frangagh (b. 1736)
* 9 Averil &ndash; Jean Le Fèvre, rollageyder Frangagh (b. 1706)
* 21 Averil &ndash; Michel Rolle, maddaghteyr Frangagh (b. 1719)
* 8 Mean Fouyir &ndash; Luisa Roldán, ellyneyr Spaainagh (b. 1706)

## Baaseyn
* 7 Toshiaght Arree &ndash; Gregorio Allegri, cummeyder Iddaalagh (r. 1582)
* 7 Mean Fouyir &ndash; Patrick Young, lioarlannee Albinagh (r. 1584)
* 20 Jerrey Fouyir &ndash; Antonio Coello, screeudeyr Spaainagh (r. 1611)
Antonio Coello

She feelee as screeudeyr Spaainagh jeh'n Eash Airhey va **Antonio Coello y Ochoa** (26 Jerrey Fouyir 1611 &ndash; 20 Jerrey Fouyir 1652).

Er y chooid smoo screeu eh marish fir ynsee elley, goaill stiagh queig peeshyn marish Pedro Calderón de la Barca, kiare marish Francisco Rojas Zorrilla, tree marish Juan Pérez de Montalbán, as fir elley marish e vraar Juan Coello. 

Rere y 11d Lhieggan jeh'n ''Encyclopædia Britannica'', she "sampleyr mie jeh ellyn yn ardan as y chohaggloo bioghit" eh *Los Empenos de seis horas*, coontit myr y cloie share mastey e chloiaghyn. T'eh er ny ve currit gys lieh Calderón; v'eh aahchummit liorish Samuel Tuke, fo'n enmys *[[The Adventures of Five Hours]]*, as chur Pepys sheese er myr cloie ny share na *[[Othello]]*. Hooar Coello baase er 20 Jerrey Fouyir 1652, tammylt beg erreish da ve enmyssit da kiartag ayns thielagh Philip IV.

## Obbraghyn
**El conde de Sex, o Dar la vida por su dama* 1638
**El celoso extremeno*
**Los dos Fernandos de Austria* 1646
**No Sooner Said than Done* 1650
**La adúltera castigada*
**Peor es hurgarlo*
**Los empenos de seis horas*

## Imraaghyn
Thie Kiaulldramey Sydney

She ynnyd yl-laaragh da ny h-ellynyn cloie ayns Sydney, yn Austrail, eh **Thie Kiaulldramey Sydney** (). T'eh soit er coose toshee Chamys Sydney as t'eh coontit er lheh mastey ny troggalyssyn smoo ard-ghooagh as myr ard-obbyr jeh ard-obbrinys y 20oo eash.

Er ny chiaddey liorish yn ard-obbree Danvargagh Jørn Utzon, as er ny hroggal liorish fwirran ard-obbrinagh Austrailagh fo stiurey Peter Hall, va'n troggalys foshlit dy formoil liorish y Venrein Ealisaid II er 20 Jerrey Fouyir 1973 lurg ymmyrkey goaill toshiaght rish reihys Utzon ayns 1957 myr cosneyder cohirrey kiaddee eddyr-ashoonagh. Hug Reiltys Vretyn Yiass Noa, fo'n toshiagh Joseph Cahill, kied da toshiaght y troggal ayns 1958 as Utzon stiurey yn troggal. Va reihys y reiltys dy hroggal kiaddey Utzon ceaut fo scaa yn chostys as y skedjalley chammah as yn irree ass ren Utzon.

## Imraaghyn

## Kianglaghyn magh

* 
* ABC, The Opera House Project
* Thie Kiaulldramey Sydney er rolley eiraght y down ec unesco.org, 2007
1680

## Taghyrtyn
* 9 Jerrey Fouyir &ndash; Scryss craa thallooin 9.0 Mw er mooadys ayrn vooar jeh Málaga as baljyn elley 'sy wheiggey cheddin.

## Ruggyryn
* 23 Jerrey Geuree &ndash; Joseph Ames, ughtar Sostynagh (b. 1759)
* 22 Mean Fouyir &ndash; Barthold Heinrich Brockes, feelee Germaanagh (b. 1747)

## Baaseyn
* 17 Mayrnt &ndash; François de La Rochefoucauld, screeudeyr Frangagh (r. 1613)
* 23 Mayrnt &ndash; Nicolas Fouquet, steateyr Frangagh (r. 1615)
* 30 Sauin &ndash; Peter Lely, peinteyr Ollanagh (r. 1618)
* 4 Nollick &ndash; Thomas Bartholin, lhee, maddaghteyr, as jeeoilagh Danvargagh (r. 1616)
1887

## Taghyrtyn
* 28 Jerrey Geuree &ndash; Hoshee troggalys er bun Hoor Eiffel ayns Paarys, y Rank.

## Ruggyryn
* 3 Jerrey Geuree &ndash; August Macke, peinteyr Germaanagh (b. 1914)
* 3 Toshiaght Arree &ndash; Georg Trakl, feelee Austeyragh (b. 1914)
* 28 Jerrey Souree &ndash; Marcel Duchamp, ellyneyr Frangagh (b. 1968)
* 12 Luanistyn &ndash; Erwin Schrödinger, fishigagh Austeyragh, lauryssagh Aundyr Nobel (b. 1961)
* 31 Jerrey Fouyir &ndash; Chiang Kai-shek, 1d eaghtyrane er Pobblaght y Çheen (b. 1975)
* 17 Sauin &ndash; Bernard Montgomery, anneyder Goaldagh voish y Nah Chaggey Dowanagh (b. 1976)

## Baaseyn
* 27 Toshiaght Arree &ndash; Alexander Borodin, cummeyder Rooshagh (r. 1833)
* 24 Mayrnt &ndash; Ivan Kramskoi, peinteyr Rooshagh (r. 1837)
1752

## Taghyrtyn
* 23 Mayrnt &ndash; Va'n *[[Halifax Gazette]]*, y chied phabyr naight Canadagh, soilshit magh.

## Ruggyryn
* 1 Jerrey Geuree &ndash; Betsy Ross, greeseyder dellal Americaanagh, crootagh vrattagh ny Steatyn Unnaneysit (b. 1836)
* 6 Jerrey Geuree &ndash; Pierre Bouchet, lhee Frangagh (b. 1794)
* 4 Averil &ndash; Niccolò Antonio Zingarelli, cummeyder Iddaalagh (b. 1837)
* 25 Sauin &ndash; Johann Friedrich Reichardt, cummeyder Germaanagh (b. 1814)

## Baaseyn
* 4 Jerrey Geuree &ndash; Gabriel Cramer, maddaghteyr Elveeishagh (r. 1704)
* 22 Luanistyn &ndash; William Whiston, maddaghteyr Sostynagh (r. 1667)
Rachael Leigh Cook

She ben-aghteyr as craishteyder Americaanagh ee **Rachael Leigh Cook** (ruggit er 4 Jerrey Fouyir 1979). Ta enney urree er son e paartyn ayns ny filmyn *[[The Baby-Sitters Club (fillym)|The Baby-Sitters Club]]* (1995), *[[She's All That]]* (1999), as *[[Josie and the Pussycats (fillym)|Josie and the Pussycats]]* (2001), as ayns ny straihyn çhellveeish *[[Into the West (myn-straih)|Into the West]]* and *[[Perception (straih hellveeish Americaanagh)|Perception]]*. Chammah's shen, she lhee yn goo ec karacteyryn eigsoylagh ayns *[[Robot Chicken]]* as chur ee e goo rish y characteyr Tifa Lockhart 'sy straih *[[Final Fantasy]]*, goaill toshiaght rish lhieggan Sostynagh jeh'n fillym *[[Final Fantasy VII: Advent Children]]*.

## Imraaghyn

## Kianglaghyn magh

* 
*
Ny Pirgrinyn (Coloin Plymouth)

Ta **ny Pirgrinyn**, ny **ny h-Ayraghyn Pirgrinagh**, çheet er ny coloinee Hostynagh haink dys America er y *[[Mayflower]]* as chur Coloin Plymouth er bun ayns Plymouth, Massachusetts (ren John Smith enmyssey yn thalloo shoh New Plymouth ayns 1616, yn ennym cheddin dy cohuittymagh v'ec y phurt faagee Plymouth, Devon). Haink toshiaghys ny Pirgrinyn voish cohionnalyn crauee jeh ny Brownee, ny Puritaanee Scarreydagh hea voish y tranlaase crauee ayns Sostyn dys lowaltys yn Ollan 'sy Çheer Injil 'sy 17oo eash.

Va kuse vooar jeh ny bun-chredjueyn Calveenagh Puritaanagh cheddin oc agh, neu-ghollrish y chooid smoo jeh ny Puritaanee, v'ad gra dy lhisagh nyn gohionnalyn scarrey voish agglish steat Hostyn. Rere shen, haink ad dy ve enmyssit Scarreyderyn. Lurg shiartanse dy vleeantyn beaghey 'syn Ollan, ren ad reaghey coloin noa y vunnaghey 'sy Theihll Noa as ren ad reaghey marish bahideryn argid adsyn y chooney. Vunnee ad Coloin Plymouth ayns 1620, raad chur ad kialteenyn Cohionnalagh er bun. Haink skeeal ny Pirgrinyn dy ve ny h-ard-chooish ayns shennaghys as cultoor ny Steatyn Unnaneysit.

## Imraaghyn

## Kianglaghyn magh

* Pilgrim Archives
* Fotografyn York Noa (Lincs – UK) as lhiaght ny h-Ayraghyn Pirgrinagh (Lincs – UK)
* Pilgrim Hall Museum Shennaghys as jeantaneyn ny Pirgrinyn
* ''Mayflower'' Steps Chooilley red bentyn rish y *Mayflower* as ny h-Ayraghyn Pirgrinagh
1705

## Taghyrtyn
* 8 Jerrey Geuree &ndash; Haghyr y chied chloie jeh'n chiaulldramey *[[Almira]]* liorish George Frideric Handel ayns Hamburg.
* 25 Toshiaght Arree &ndash; Haghyr y chied chloie jeh'n chiaulldramey *[[Kiaulldramaghyn caillt Handel ayns Hamburg#Nero|Nero]]* liorish George Frideric Handel ayns Hamburg
* 4 Jerrey Fouyir &ndash; Va Stanisław Leszczyński crooinit myr Stanisław I yn Pholynn.

## Ruggyryn
* 15 Toshiaght Arree &ndash; Charles-André van Loo, peinteyr Frangagh (b. 1765)
* 22 Mayrnt &ndash; Nicolas-Sébastien Adam, jallooder Frangagh (b. 1778)
* 6 Boaldyn &ndash; Christian Gärtner, jantagh fodreayrtan as rollageyder Germaanagh (b. 1782)
* 25 Jerrey Fouyir &ndash; Johann Friedrich Endersch, kaartgrafee as maddaghteyr Germaanagh (b. 1769)
* 6 Nollick &ndash; Andrés de la Calleja, peinteyr Spaainagh (b. 1785)

## Baaseyn
* 12 Jerrey Geuree &ndash; Luca Giordano, ellyneyr Iddaalagh (r. 1634)
* 16 Luanistyn &ndash; Jacob Bernoulli, maddaghteyr Elveeishagh (r. 1654)
Eileen Favorite

She screeudeyr as ynseyder Americaanagh ee **Eileen Favorite** (ruggit er 10 Mean Fouyir 1964 ayns Chicago, ny Steatyn Unnaneysit). Hooar ee B.A. 'sy Vaarle marish geill 'sy Rangish voish Ollooscoill Illinois, Urbana. Ayns 1999, hooar ee MFA 'sy screeudeyrys voish Scoill Undinys Ellynyn Chicago.

## Noaskeeal
Va'n chied noaskeeal eck, *The Heroines*, soilshit magh ayns 2007 liorish Scribner. T'eh er ny ve çhyndaait dys yn Iddaalish, y Choreeish, y Rooshish, as y Finnlynnish. Chur *The Rocky Mountain News* sheese er *The Heroines* myr nane jeh ny noaskeealyn toshee share jeh'n vlein , as va'n lhieggan eaishtagh enmyssit er son y recortyssey eaishtagh share ayns 2008 liorish *[[Booklist]]*.

## Obbraghyn elley
Ta e daanyn as e traghtyn er ny ve taishbynit ayns *Poetry East*, *The Chicago Reader*, *Rhino*, as *Midnight Mind* as v'ad scaalheanit er Chicago Public Radio (WBEZ). Hooar ee sheshaghtyn voish yn Illinois Arts Council 'syn eeleeaght as 'sy phrose.

## Imraaghyn
Thie ny Chimaeraghyn

Ta **Thie ny Chimaeraghyn** (, ) ny **Thie Horodetsky** çheet er troggalys 'sy vod Art Nouveau ayns naboonys shenndeeagh Lypky ayns Kyiv, preeu-valley yn Ookraan. T'eh soit tessen y straid noi oik Eaghtyrane yn Ookraan ec Ear. 10, Straid Bankova. Ta'n troggalys er ny ve ymmydit myr aarys eaghtyraneagh ry hoi sharmanyssyn as kellooraghyn oikoil as diploamagh voish y vlein 2005. Ta'n straid beealloo yn troggalys doont roish traght gleashtanagh as she preaban coshee t'eh nish kyndagh rish yn aarid echey da troggalys Oikyn yn Eaghtyrane.

Ren yn ard-obbree Polynnagh Władysław Horodecki troggal yn Thie dasyn hene myr thie arasane galaantagh eddyr 1901–1902. Ansherbee, as ny bleeantyn goll shaghey, chreck Horodecki yn troggalys kyndagh rish crampyssyn argidoil. Lurg shen, hie eh trooid ram laueyn roish my row eh cummaltit ec y Phartee Cummynagh derrey ny 2000yn leah. Tra va'n troggalys treigit, va jesheenys sthie as mooie aahroggit as aachouyrit rere plannyn bunneydagh Horodecki.

Ta'n troggalys geddyn e ennym voish ny jesheenyssyn ornaidagh ta taishbyney beiyn quaagh as reayrtyssyn shelgeyraght va jallooit liorish yn ard-obbree Iddaalagh Emilio Sala, er-yn-oyr dy nee shelgeyr jeean va Horodecki. Cha nel yn ennym çheet er chimaeraghyn y feayn-skeealleydaght, agh er y vod ard-obbree ta enmyssit jesheenys chimera raad ta jallooyn dy veiyn currit myr bunstooghyn jesheenagh da'n troggalys. Chossyn y mod ard-obbree er lheh moylley da Horodecki myr Antoni Gaudí Kyiv.

## Imraaghyn

## Kianglaghyn magh

*
Thie yn Ven Treoghe Cheaynee

She cowrey thallooin ard-obbree ayns Kyiv, preeu-valley yn Ookraan, eh **Thie yn Ven Treoghe Cheaynee** (). Ta'n thie soit ec 23 Straid Lyuteranska.

## Shennaghys
Va'n thie troggit ayns 1907 'sy vod Art Nouveau liorish yn ard-obbree Eduard Bradtman fo commishoon Serhiy Arshavsky, marçhan berçhagh ass Poltava, ren beaghey ayns roish y Vun-chaghlaa Bolsheavagh. Hannee ennym yn thie ayn foddey ny yei, as jiu t'ad foast genmyssey eh *Thie Serhiy Arshavskyi* (). Lurg y vun-chaghlaa, v'eh cummaltit liorish Cochiangle Possan Eddyrashoonagh y Ving Veanagh jeh'n Phartee Cummynagh Rooshagh (Bolsheavagh).

Jiu, t'eh ymmydit myr nane jeh aaryssyn oikoil Eaghtyrane yn Ookraan, as t'eh ymmydit dys aaghtey y chur da keayrtee steat, goaill stiagh ny Scrudeyryn Steat Americaanagh Madeleine Albright as Condoleezza Rice, as Eaghtyraneyn y Litaan as y Vrasseel.

Hooar yn thie yn far-ennym ass tuittym fliaghey as eh tooilley sheese eddin y ven t'er oaie'n thie, gollrish jeiryn.

## Imraaghyn
Natürlich die Nelli

She fillym Germaanagh Hiar eh ***Natürlich die Nelli***. V'eh stiurit ec Konrad Petzold as skeaylt magh ayns 1959.

## Skimmee
* Evamaria Bath myr Mutter Frenz
* Wolfgang Lippert myr Vater Frenz
* Senta Bonacker myr Oma Trabekow
* Ilse Bastubbe myr Frau Steinfuß - Hortnerin
* Dieter Perlwitz myr Pionierleiter
* Ada Mahr myr Frau Haller
* Karl-Heinz Weiss myr Wachtmann (myr Karl-Heinz Weiß)
* Barbara Mehlan myr Fräulein Reiche
* Birgit Neubert myr Nelli
* Marion Weitlich myr Ingelore
* Ursula Schulze myr Hilde
* Joachim Pape myr Kulli
* Joachim Gaier myr Volker
* Klaus-Dieter Klebsch myr Uwe
* Bernd Hinze myr Häuschen
* Gerd Zewner myr Lutz
* Reinhold Wieseke myr Franz
* André Adolf myr Hermann

## Kianglaghyn magh
*
Roksana Węgiel

She arraneyder Polynnagh ee **Roksana Emilia Węgiel** (ruggit er 11 Jerrey Geuree 2005), ta enmyssit **Roxie** chammah. Haink ard-ghoo urree 'sy çheer ghooie eck erreish j'ee yn chied straih jeh lhieggan Polynnagh y straih ''The Voice Kids'' y chosney ayns 2018. Ghow ee arrane er son y Pholynn ayns Cohirrey Arrane Eurovision yn Aegid, 2018 lesh yn arrane "Anyone I Want to Be", as hie ee er oaie dys jerrey'n chohirrey raid haink ee dy ve ny chied Pholynnagh y cohirrey y chosney.

Va e chied albym seyrlann epennymagh skeaylit magh ayns 2019.

## Imraaghyn
The Flag Lieutenant (fillym 1926)

She fillym caggee Goaldagh voish y vlein 1926 eh ***The Flag Lieutenant***. V'eh stiurit ec Maurice Elvey as chloie Henry Edwards, Lilian Oldland as Dorothy Seacombe ayn. T'eh bunnit er y chloie *The Flag Lieutenant* liorish W.P. Drury. Va ny settyn kiaddit ec y stiureyder ellyn Andrew Mazzei. She fer jeh ny filmyn smoo creckit 'sy vlein shen ec ny bwaaneyn tiggad Goaldagh.

## Filmyn eiyrtyssagh
Ayns 1927 chloie Edwards 'sy fillym eiyrtyssagh *[[The Further Adventures of the Flag Lieutenant]]*. Va'n cloie aachummit myr cloie reesht ayns 1932, raad chloie Edwards myrgeddin.

## Skimmee
* Henry Edwards myr Dicky Lascelles 
* Lilian Oldland myr Sybil Wynne 
* Dorothy Seacombe myr Mrs Cameron 
* Fred Raynham myr Major Thesiger 
* Fewlass Llewellyn myr Admiral Wynne 
* Hayford Hobbs myr D'Arcy Penrose 
* Forrester Harvey myr Dusty Miller 
* Humberston Wright myr Stiffy Steele

## Imraaghyn

## Claare lioaragh
* Richards, Jeffrey (ed.). *The Unknown 1930s: An Alternative History of the British Cinema, 1929- 1939*. I.B. Tauris & Co, 1998.

## Kianglaghyn magh
*
Bernardo Accolti

She feelee Iddaalagh va **Bernardo Accolti** (11 Mean Fouyir 1465 &ndash; 1 Mayrnt 1536).

V'eh ruggit ayns Arezzo lesh Benedetto Accolti.

V'eh enmyssit *l'Unico Aretino* ("yn Ynrican [dooinney ass] Arezzo") ec y traa v'ayn, as hooar eh ard-ghoo kyndagh rish e obbyr myr shennaghee raneyn gyn aarlaghey. Deaisht çhionnalyn mooarey rish, as deiney ynsit as prelaidyn ny mast'oc. Mastey sleih elley, daag y Cardinaal Pietro Bembo recortys bentyn rish e schleieyn yindyssagh. S'mooar yn ammys v'echey as b'liooar y leagh jummallagh hooar eh voish y Phaab Leon X as dod eh Diucaght Nepi y chionnaghey.

Va e obbraghyn, fo ny h-enmyssyn *Virginia*, *Comedia*, as *Capitoli e Strambotti di Messer Bernardo Accolti Aretino*, soilshit magh ayns Florence ayns 1513, as t'ad er ny ve aaphrentit shiartanse dy cheayrtyn.
1766

## Taghyrtyn
* 9 Averil &ndash; Va sleabyn Affrickagh kionnit as ymmyrkit stiagh dy jeeragh dys coloin Americaanagh y Çhorshey da'n chied cheayrt tra haink y scoadey *Mary Brow* stiagh ayns Savannah as 78 cappee er boayrd va kionnit voish Saint-Louis, y Tenegaal.

## Ruggyryn
* 11 Toshiaght Arree &ndash; Henry Fourdrinier, jeshaghteyr as ynlaghteyr Goaldagh (b. 1854)
* 14 Toshiaght Arree &ndash; Thomas Malthus, deyngrafee as tarmaynagh Sostynagh (b. 1834)
* 30 Boaldyn &ndash; Robert Darwin, fer lhee Goaldagh as ayr lesh Charles Darwin (b. 1848)
* 9 Jerrey Souree &ndash; Jacob Perkins, fishigagh, ynlaghteyr, as jeshaghteyr Americaanagh (b. 1849)
* 21 Jerrey Souree &ndash; Thomas Charles Hope, kemmigagh Albinagh, fowder y stroinçhum (b. 1844)
* 6 Luanistyn &ndash; William Hyde Wollaston, kemmigagh Sostynagh (b. 1828)
* 6 Mean Fouyir &ndash; John Dalton, kemmigagh as fishigagh Sostynagh (b. 1844)
* 29 Nollick &ndash; Charles Macintosh, ynlaghteyr Albinagh er eaddagh jeenagh (b. 1843)

## Baaseyn
* 21 Jerrey Geuree &ndash; James Quin, aghteyr Sostynagh (r. 1693)
* 10 Mayrnt &ndash; Jane Colden, lus-oayllee Americaanagh (r. 1724)
* 22 Mean Souree &ndash; Carlo Zimech, saggyrt as peinteyr Maltagh (r. 1696)
* 9 Sauin &ndash; Unico Wilhelm van Wassenaer, cummeyder Ollanagh (r. 1692)
* 12 Nollick &ndash; Johann Christoph Gottsched, screeudeyr Germaanagh (r. 1700)
1818

## Taghyrtyn
* 1 Jerrey Geuree &ndash; Hoilshee Mary Shelley *[[Frankenstein]]* gyn ennym ayns Lunnin.
* 11 Jerrey Geuree &ndash; Hoilshee Percy Bysshe Shelley *[[Ozymandias]]* ayns Lunnin dy far-ennymagh.
* 4 Averil &ndash; Ren Cohionnal ny Steatyn Unnaneysit doltey brattagh ny Steatyn Unnaneysit myr brattagh lesh tree rimmeigyn jeig, as un rollage da dagh steat (feed ec y traa shen), as rollage noa ry chur rish y vrattagh tra ta steat noa lhiggit stiagh 'syn Unnaneys.

## Ruggyryn
* 5 Boaldyn &ndash; Karl Marx, fallsoonagh politickagh Germaanagh, co-ughtar *[[Yn Fogrey Cummynagh|yn Ogrey Cummynagh]]* (b. 1883)
* 18 Mean Souree &ndash; Angelo Secchi, rollageyder Iddaalagh (b. 1878)
* 30 Jerrey Souree &ndash; Emily Brontë, noaskeealagh Goaldagh (b. 1848)
* 27 Nollick &ndash; J. Lawrence Smith, kemmigagh Americaanagh (b. 1883)

## Baaseyn
* 12 Mean Souree &ndash; Egwale Seyon, Impir yn Eetoip
* 9 Mean Fouyir &ndash; Seymour Fleming, ben ooasle Ghoaldagh (r. 1758)
Haumea

Ta **Haumea** (enmyssey myn-phlanaid: **136108 Haumea**) çheet er planaid crivassanagh ta soit çheu hoal jeh cruinlagh Neptioon. V'eh feddynit magh ayns 2004 liorish fwirran fo stiurey Mike Brown ass Caltech ec Reayrtlann Palomar ayns ny Steatyn Unnaneysit as foddee ayns 2005 liorish fwirran fo stiurey José Luis Ortiz Moreno ec Reayrtlann Sierra Nevada 'sy Spaainey, ga dy vel yn aggyrtys shen fo arganeys. Er 17 Mean Fouyir 2008 v'eh enmyssit ass Haumea, ben-jee Hawaiiagh y çhingys clienney, fo doghys yn Unnaneys Rollageydagh Eddyrashoonagh (IAU) dy nee planaid crivassanagh vees ayn. Ta oolaghyn ennymagh gra dy nee eshyn y y trass corpane tessen-Neptioonagh smoo, lurg Eris as Pluto, as mysh mooadys cheddin eayst Uraanus Titania.

Ta glout Haumea mysh un trass jeh glout Pluto, as mysh 1/1400 jeh glout ny Cruinney. Ga nagh ren peiagh erbee jeeaghyn dy jeeragh er e chummey, ta co-earrooyn ass e lhoob sollysh cohassooagh rish cummey eelipsoyd Jacobi (y cummey vees echey my vees eh ny phlanaid crivassanagh), as e essylys mooar daa cheayrt ny s'liurey na'n essylys beg. Ayns Jerrey Fouyir 2017, ren rollageyderyn fogrey magh feddynys corys fainey mygeayrt, y chied chorys fainey ve feddynit magh mygeayrt corpane tessen-Neptioonagh. V'eh goll er credjal dy row dy liooar ym-hayrn ec Haumea dys eh dy ve soit ayns cormid ushtey-hassooagh, agh nish cha nel eh leayr. T'eh er credjal dy nee eiyrtyssyn covuilley mooar cummey lhiurit Haumea chammah's y çhyndaa, ny fainaghyn, as yn albedo ard (voish eaghtyr rio ushtey crystallagh) echey, daag Haumea myr yn oltey smoo jeh kynney covuillee ta goaill stiagh ram nheeghyn tessen-Neptioonagh as y daa eayst echey, Hiʻiaka and Namaka.

## Imraaghyn

## Kianglaghyn magh

* (136108) Haumea, Hiʻiaka, as Namaka ec Johnston's Archive.com
1864

## Taghyrtyn
* 21 Jerrey Geuree &ndash; Caggaghyn y Teelynn Noa: Hoshee faghtys Tauranga.
* 4 Boaldyn &ndash; Bunneeaght Société Générale, possan argidoil mooar 'sy Rank.
* 21 Boaldyn &ndash; Chur Impiraght y Roosh toshiaght rish kynney-ghunverys ny Sherkassee. Deiyr ny Rooshee ny smoo na 1.5 villioon dy Herkassee ass nyn jeer ghooie dys yn Impiraght Ottomanagh, goaill jerrey rish y y Chaggey Rooshagh&ndash;Sherkassagh.
* 13 Luanistyn &ndash; S'liklee dy row yn chied happ eeast as spollagyn foshlit ayns Lunnin.

## Ruggyryn
* 24 Jerrey Geuree &ndash; Marguerite Durand, ben-aghteyr, earisheyr, as toshiagh feminagh Frangagh (b. 1936)
* 11 Toshiaght Arree &ndash; Louis Bouveault, kemmigagh Frangagh (b. 1909)
* 11 Averil &ndash; Johanna Elberskirchen, feminagh Germaanagh (b. 1943)
* 21 Averil &ndash; Max Weber, sheshoayllee Germaanagh (b. 1920)
* 11 Mean Souree &ndash; Richard Strauss, cummeyder Germaanagh (b. 1949)
* 5 Jerrey Fouyir &ndash; Louis Lumière, ynlaghteyr Frangagh (b. 1948)

## Baaseyn
* 2 Boaldyn &ndash; Giacomo Meyerbeer, cummeyder Germaanagh (b. 1791)
* 13 Mean Souree &ndash; Henryk Dembiński, jeshaghteyr Polynnagh (r. 1791)
* 24 Nollick &ndash; Mary Baker (née Willcocks), enmyssit Ben-phrinse Caraboo chammah (r. 1791)
Tadeusz Żyliński

She çhaghnysseyr, çhynskyleyr feederaght, as jeshaghteyr obbrinee Polynnagh va **Tadeusz Żyliński** (4 Sauin 1904 ayns Vilnius – 11 Mean Fouyir 1967 ayns Łódź). She olloo ayns Ollooscoill Haghnoil Łódź v'eh, as crootagh scoill veadar-oaylleeaght y feederaght 'sy Pholynn. She ughtar lesh *Metrologia włókiennicza* as *Nauka o włóknie* v'eh.
1776

## Taghyrtyn
* 9 Mayrnt &ndash; Hoilshee y tarmaynagh Albinagh Adam Smith *[[The Wealth of Nations]]* ayns Lunnin.
* 12 Averil &ndash; Y Bun-chaghlaa Americaanagh: Ren y Choloin Reeoil Carolina Hwoaie cur magh Skeayllaghyn Halifax lhig da ynnydee e Chohionnal Mooarheeragh votal er son seyrsnys voish Reeriaght y Vretyn Vooar.
* 4 Jerrey Souree &ndash; Y Bun-chaghlaa Americaanagh: Fogrey Magh Seyrsnys ny Steatyn Unnaneysit: Hickyree yn Cohionnal Mooarheeragh fogrey magh seyrsnys ny Steatyn Unnaneysit voish Reeriaght y Vretyn Vooar.

## Ruggyryn
* 25 Jerrey Geuree &ndash Joseph Görres, screeudeyr as earisheyr Germaanagh (b. 1848)
* 4 Toshiaght Arree &ndash; Gottfried Reinhold Treviranus, bea-oayllee Germaanagh (b. 1837)
* 31 Mayrnt &ndash; Joseph Küffner, kiaulleyder as cummeyder Germaanagh (b. 1856)
* 11 Averil &ndash; Macvey Napier, schoillar leighoil Albinagh, nane jeh reagheyderyn *[[Encyclopædia Britannica]]* (b. 1847)
* 27 Averil &ndash; Hyacinthe Jadin, cummeyder Frangagh (b. 1800)
* 12 Jerrey Souree &ndash; John Christian, briw Manninagh (b. 1852)
* 5 Sauin &ndash; Abraham Teerlink, peinteyr Ollanagh (b. 1857)
* 26 Nollick &ndash; Charles Hamilton Smith, ellyneyr Goaldagh (b. 1859)

## Baaseyn
* 21 Jerrey Geuree &ndash; Jacques de Romas, fishigagh Frangagh (r. 1713)
* 4 Boaldyn &ndash; Jacques Saly, jallooder Frangagh (r. 1717)
* 17 Sauin &ndash; James Ferguson, rollageyder Albinagh (r. 1710)
1880

## Taghyrtyn
* 2 Toshiaght Arree &ndash; Va'n chied hollys straiddey currit sheese ayns Wabash, Indiana, ny Steatyn Unnaneysit
* 11 Sauin &ndash; Va'n kern keylley as y roosteyder banc Austrailagh Ned Kelly croghit ayns Melbourne.

## Ruggyryn
* 26 Jerrey Geuree &ndash; Douglas MacArthur, gineraal Americaanagh (b. 1964)
* 30 Mayrnt &ndash; Seán O'Casey, screeudeyr Yernagh (b. 1964)
* 29 Boaldyn &ndash; Oswald Spengler, fallsoonagh Germaanagh (b. 1936)
* 6 Mean Souree &ndash; W. T. Cosgrave, politickeyr Yernagh (b. 1965)
* 27 Mean Souree &ndash; Helen Keller, loayreyder Americaanagh er son ny beuyr as ny doail, screeudeyr as leaghteyr (b. 1968)
* 5 Jerrey Souree &ndash; Jan Kubelík, biol-chloieder Sheckagh (b. 1940)
* 28 Jerrey Souree &ndash; Volodymyr Vynnychenko, 1d Ard-vinishter er yn Ookraan (b. 1951)
* 23 Mean Fouyir &ndash; John Boyd Orr, lhee as bea-oayllee Albinagh, fowder Aundyr Nobel ayns Shee (b. 1971)

## Baaseyn
* 31 Mayrnt &ndash; Henryk Wieniawski, cummeyder Polynnagh (r. 1835)
* 8 Boaldyn &ndash; Gustave Flaubert, noaskeealagh Frangagh (r. 1821)
* 15 Luanistyn &ndash; Adelaide Neilson, ben-aghteyr Sostynagh (r. 1848)
* 5 Jerrey Fouyir &ndash; Jacques Offenbach, cummeyder Frangagh va ruggit 'sy Ghermaan (r. 1819)
1886

## Taghyrtyn
* 5–9 Jerrey Geuree &ndash; Va'n noaskeeal giare *[[Strange Case of Dr Jekyll and Mr Hyde]]* liorish Robert Louis Stevenson soilshit magh ayns York Noa as Lunnin.
* 29 Jerrey Geuree &ndash; Ren Karl Benz paiteeney yn chied ghleashtan pedryl rahoil, y Benz Patent-Motorwagen (troggit ayns).
* Mayrnt &ndash; Chur Gottlieb Daimler e chied ghleashtan ry-cheilley 'sy Ghermaan.
* 8 Boaldyn &ndash; Ren y potecaree Americaanagh John Pemberton ynlaghey jough carbonaidagh vees enmyssit 'Coca-Cola' ny s'anmey.

## Ruggyryn
* 4 Toshiaght Arree &ndash; Edward Sheldon, screeudeyr cloie Americaanagh (b. 1946)
* 3 Boaldyn &ndash; Marcel Dupré, cummeyder Frangagh (b. 1971)
* 29 Mean Souree &ndash; Robert Schuman, politickeyr Germaanagh-Frangagh, bun-ayr yn Unnaneys Oarpagh (b. 1963)
* 27 Luanistyn &ndash; Rebecca Clarke, cummeyder as biol-chloieder Sostynagh (b. 1979)
* 16 Jerrey Fouyir &ndash; David Ben-Gurion, y chied Ard-vinishter er Israel (b. 1973)
* 5 Nollick &ndash; Rose Wilder Lane, ughtar Americaanagh (b. 1968)

## Baaseyn
* 16 Jerrey Geuree &ndash; Amilcare Ponchielli, cummeyder Iddaalagh (r. 1834)
* 10 Toshiaght Arree &ndash; Laura Don, ben-aghteyr Americaanagh (r. 1852)
* 24 Toshiaght Arree &ndash; Hugh Stowell Brown, preaçhoor Manninagh (r. 1823)
* 15 Boaldyn &ndash; Emily Dickinson, feelee Americaanagh (r. 1830)
* 17 Boaldyn &ndash; John Deere, ynlaghteyr Americaanagh (r. 1804)
* 4 Jerrey Souree &ndash; Pîhtokahanapiwiyin, toshiagh Canadagh Dooghyssagh (r. c. 1842)
* 31 Jerrey Souree &ndash; Franz Liszt, pianneyder as cummeyder Ungaaragh (r. 1811)
* 18 Sauin &ndash; Chester A. Arthur, 21d Eaghtyrane ny Steatyn Unnaneysit (r. 1829)
1888

## Taghyrtyn
* 16 Averil &ndash; Ghow Impiraght y Ghermaan greim er yn ellan Nauru.
* 29 Mean Souree &ndash; Va *[[Israel 'syn Egypt]]* liorish Handel recortyssit er kylinder kereagh ec The Crystal Palace ayns Lunnin, y recortyssey s'leah jeh'n chiaull chlassicagh.
* 9 Jerrey Fouyir &ndash; Va Lhiaght Washington foshlit da'n phobbyl dy h-oikoil ayns Washington, D.C.

## Ruggyryn
* 1 Jerrey Geuree &ndash; Victor Goldschmidt, creg-chemmigagh Elveeishagh (b. 1947)
* 8 Toshiaght Arree &ndash; Edith Evans, ben-aghteyr Goaldagh (b. 1976)
* 17 Toshiaght Arree &ndash; Otto Stern, fishigagh Germaanagh, lauryssagh Aundyr Nobel (b. 1969)
* 13 Mean Souree &ndash; Fernando Pessoa, screeudeyr Portiugagh (b. 1935)
* 16 Luanistyn &ndash; T. E. Lawrence ("Lawrence yn Araab"), offishear kiangle Goaldagh car yn Irree Magh Arabagh, screeudeyr as schoillar (b. 1935)
* 26 Mean Fouyir &ndash; T. S. Eliot, feelee Goaldagh va ruggit ayns ny Steatyn Unnaneysit, lauryssagh Aundyr Nobel (b. 1965)

## Baaseyn
* 7 Jerrey Geuree &ndash; Golam Ali Chowdhury, çhiarn thallooin as miallagh Bengaalagh (r. 1824)
* 16 Mayrnt &ndash; Hippolyte Carnot, steateyr Frangagh (r. 1801)
* 9 Luanistyn &ndash; Charles Cros, feelee Frangagh (r. 1842)
* 3 Nollick &ndash; Carl Zeiss, speckleyreyder Germaanagh, bunneyder y cholught Carl Zeiss AG (r. 1816)
1851

## Taghyrtyn
* 29 Jerrey Souree &ndash; Ren Annibale de Gasparis feddyn magh y roltageagh 15 Eunomia ayns Napoli.
* 18 Mean Fouyir &ndash; Va *[[The New York Times]]* bunnit ayns Caayr York Noa.
* Jerrey Fouyir &ndash; Va'n çhirveish naight Reuters bunnit ayns Lunnin.
* 24 Jerrey Fouyir &ndash; Ren William Lassell feddyn magh Ariel as Umbriel, eaystyn Uraanus.
* 1 Sauin &ndash; Va Raad Yiarn Chaayr Pheddyr–Moscow foshlit dy h-oikoil.

## Ruggyryn
* 17 Jerrey Geuree &ndash; A. B. Frost, tayrneyder Americaanagh (b. 1928)
* 19 Jerrey Geuree &ndash; Jacobus Kapteyn, rollageyder Ollanagh (b. 1922)
* 7 Mean Souree &ndash; Ture Malmgren, earisheyr as politickeyr Soolynnagh (b. 1922)
* 14 Luanistyn &ndash; Doc Holliday, carrooagh as caggeyder gunney Americaanagh (b. 1887)

## Baaseyn
* 19 Jerrey Geuree &ndash; Esteban Echeverría, feelee as screeudeyr Argenteenagh (r. 1805)
* 1 Toshiaght Arree &ndash; Mary Shelley, ughtar Sostynagh (r. 1797)
* 9 Mayrnt &ndash; Hans Christian Ørsted, sheanseyr Danvargagh (r. 1777)
* 4 Jerrey Fouyir &ndash; Manuel Godoy, steateyr Spaainagh (r. 1767)
1806

## Taghyrtyn
* 18 Luanistyn &ndash; Ren y shelgeyr rauney Sostynagh Abraham Bristow feddyn magh Ellanyn Auckland.

## Ruggyryn
* 20 Boaldyn &ndash; John Stuart Mill, fallsoonagh Goaldagh (b. 1873)
* 13 Sauin &ndash; Emilia Plater, ben-eniagh Polynnagh (b. 1831)

## Baaseyn
* 2 Toshiaght Arree &ndash; Rétif de la Bretonne, screeudeyr Frangagh (r. 1734)
* 10 Jerrey Souree &ndash; George Stubbs, peinteyr Sostynagh (r. 1724)
* 10 Luanistyn &ndash; Michael Haydn, cummeyder Austeyragh (r. 1737)
* 9 Nollick &ndash; Josef Georg Hörl, politickeyr Austeyragh (r. 1722)
1807

## Taghyrtyn
* 29 Mayrnt &ndash; Ren H. W. Olbers feddyn magh y roltageagh Vesta.
* 29 Sauin &ndash; Hie Benrein y Phortiugal Maria I marish e Cooyrt er boayrd lhong ayns Lisbon as ad goll dys y Vrasseel. Haink Rio de Janeiro dy ve preeu-valley yn Phortiugal.

## Ruggyryn
* 19 Jerrey Geuree &ndash; Robert E. Lee, gineraal Cochianglagh Americaanagh (b. 1870)
* 28 Jerrey Geuree &ndash; Robert McClure, ronseyder Yernagh er yn Arctagh (b. 1873)
* 3 Averil &ndash; Jane Digby, contoyrtagh Sostynagh (b. 1881)
* 4 Jerrey Souree &ndash; Giuseppe Garibaldi, çheer-ghraihder Iddaalagh (b. 1882)

## Baaseyn
* 4 Averil &ndash; Jérôme Lalande, rollageyder Frangagh (r. 1732)
* 5 Sauin &ndash; Angelica Kauffman, peinteyr Elveeishagh (r. 1741)
* 29 Nollick &ndash; Diogo de Carvalho e Sampayo, diploamagh as sheanseyr Portiugagh (r. 1750)
1808

## Taghyrtyn
* 2 Toshiaght Arree &ndash; Ren sidooryn Frangagh cummal Steatyn y Phaab.
* 6 Jerrey Fouyir &ndash; Ren y kemmigagh Sostynagh Humphry Davy aneraghey yn potashum voish y photash dy lectro-chemmigagh.

## Ruggyryn
* 27 Jerrey Geuree &ndash; David Strauss, jeeoilagh Germaanagh (b. 1874)
* 5 Toshiaght Arree &ndash; Carl Spitzweg, peinteyr Germaanagh (b. 1885)
* 15 Mean Fouyir &ndash; John Hutton Balfour, lus-oayllee Albinagh (b. 1884)
* 29 Nollick &ndash; Andrew Johnson, 17oo Eaghtyrane ny Steatyn Unnaneysit (b. 1875)

## Baaseyn
* 12 Toshiaght Arree &ndash; Anna Maria Bennett, noaskeealagh Sostynagh (r. 1750)
* 3 Mayrnt &ndash; Johan Christian Fabricius, baagh-oayllee Danvargagh (r. 1745)
* 13 Mean Fouyir &ndash; Saverio Bettinelli, screeudeyr Iddaalagh (r. 1718)
1810

## Taghyrtyn
* 20 Toshiaght Arree &ndash; Va'n toshiagh irree magh Çheeroylagh Andreas Hofer currit gy baase.
* Averil &ndash; Hooar Kaumualii shickyrys er sheer-heyrsnys Reeriaght Hawaii.
* 27 Averil &ndash; Chum Beethoven e pheesh phianney ard-ghooagh, *[[Für Elise]]*.
* Jerrey Fouyir &ndash; Va briwnys jeant bentyn rish keoieid veayn Ree Shorys III y Reeriaght Unnaneysit.

## Ruggyryn
* 3 Jerrey Geuree &ndash; Antoine Thomson d'Abbadie, çheer-oayllee Yernagh-Frangagh (b. 1897)
* 13 Jerrey Geuree &ndash; Ernestine Rose, feminagh va ruggit 'sy Pholynn (b. 1892)
* 1 Mayrnt &ndash; Frédéric Chopin, cummeyder as pianneyder Polynnagh (b. 1849)
* 8 Averil &ndash; Hégésippe Moreau, screeudeyr as feelee Frangagh (b. 1838)
* 8 Mean Souree &ndash; Robert Schumann, cummeyder as pianneyder Germaanagh (b. 1856)
* 29 Mean Fouyir &ndash; Elizabeth Gaskell, noaskeealagh Goaldagh (b. 1865)

## Baaseyn
* 24 Toshiaght Arree &ndash; Henry Cavendish, sheanseyr Goaldagh (r. 1731)
* 26 Mean Souree &ndash; Joseph-Michel Montgolfier, ynlaghteyr Frangagh (r. 1740)
* 15 Jerrey Fouyir &ndash; Alfred Moore, briw Americaanagh (r. 1755)
1811

## Taghyrtyn
* 27 Mayrnt &ndash; Cah Anholt: Chur y Lhuingys Chaggee Ghoaldagh y Danvarg fo haart.

## Ruggyryn
* 9 Jerrey Geuree &ndash; Gilbert Abbott à Beckett, screeudeyr Sostynagh (b. 1856)
* 20 Mayrnt &ndash; Napoleon II y Rank (b. 1832)
* 22 Jerrey Fouyir &ndash; Franz Liszt, cummeyder as pianneyder Ungaaragh (b. 1886)

## Baaseyn
* 7 Averil &ndash; Garsevan Chavchavadze, diploamagh as politickeyr Shorshagh (r. 1757)
* 4 Mean Fouyir &ndash; Matsumura Goshun, ellyneyr Shapaanagh (r. 1752)
1812

## Taghyrtyn
* 12 Toshiaght Arree &ndash; Doardee Napoleon ymmyd ny *[[Mesures usuelles]]*, bun yn aght meadragh.
* 30 Averil &ndash; Va Louisiana lhiggit stiagh myr y 18oo steat Americaanagh.
* 24 Mean Souree &ndash; Hie Grande Armée Napoleon tessen Awin Neman, as ren ad ruegey yn Roosh.
* 12 Jerrey Souree &ndash; Ren ny h-Americaanee ruegey yn Chanadey ec Windsor, Ontario.
* 20 Nollick &ndash; Va'n chied ym-lioar jeh *[[Shee-skeealyn Grimm]]* soilshit magh 'sy Ghermaan.

## Ruggyryn
* 7 Toshiaght Arree &ndash; Charles Dickens, noaskeealagh Sostynagh (b. 1870)
* 15 Toshiaght Arree &ndash; Charles Lewis Tiffany, cliejeeneyder Americaanagh, co-vunneyder Tiffany & Co. (b. 1902)
* 7 Boaldyn &ndash; Robert Browning, feelee Sostynagh (b. 1889)
* 2 Jerrey Souree &ndash; Nathaniel de Rothschild, gareyder feeyney Frangagh (b. 1870)
* 17 Nollick &ndash; Vilhelm Petersen, peinteyr Danvargagh (b. 1880)

## Baaseyn
* 7 Mayrnt &ndash; Isaac Swainson, lus-oayllee Sostynagh (r. 1746)
* 24 Nollick &ndash; George Beck, ellyneyr as feelee Americaanagh (r. 1749)
1815

## Taghyrtyn
* 5–12 Averil &ndash; Vruight Slieau Tambora, ayns ny h-Injyn Hiar Ollanagh, ayns bleaystey feer vooar. Varr y bruightey ny smoo na 92,000 sleih, as cheau eh thousaneyn dy hunnaghyn d'aerosolyn (co-vunstooghyn gas sulfeed) stiagh 'syn aeraght s'yrjey (y stratafeyr). Ren ny gasyn ardey aahoilshaghey soilshey ny reiney as she cooish v'eh lesh feayraghey lheeadagh (ta enmyssit geurey volcaanagh) as fliagheeys trome y vlein 1816, sniaghtey ayns Mean Souree as Jerrey Souree 'sy lieh-chruinney hwoaie, failleil baaryn as ny gortaghyn haink rish. Shen y resoon dy vel 1816 enmyssit *[[Yn Vlein gyn Sourey|y Vlein gyn Sourey]]*.
* 23 Nollick &ndash; Va'n noaskeeal *[[Emma (noaskeeal)|Emma]]* liorish Jane Austen soilshit magh da'n chied cheayrt.

## Ruggyryn
* 15 Jerrey Geuree &ndash; Bertha Wehnert-Beckmann, fotografee Germaanagh (b. 1901)
* 1 Averil &ndash; Otto von Bismarck, steateyr Germaanagh (b. 1898)
* 2 Sauin &ndash; George Boole, maddaghteyr as fallsoonagh Sostynagh (b. 1864)
* 10 Nollick &ndash; Augusta Ada King (née Byron), Ben-choontey Lovelace, kioneraadagh co-earrooder Sostynagh, 'neen lesh y Çhiarn Byron (b. 1852)

## Baaseyn
* 9 Toshiaght Arree &ndash; Ellen Hutchins, lus-oayllee Yernagh (r. 1785)
* 22 Toshiaght Arree &ndash; Smithson Tennant, kemmigagh Sostynagh, ren feddyn magh ny bunstooghyn iriddjum as osmium (r. 1761)
* 25 Boaldyn &ndash; Domenico Puccini, cummeyder Iddaalagh (r. 1772)
* 22 Jerrey Fouyir &ndash; Claude Lecourbe, gineraal Frangagh (r. 1759)
1816

## Taghyrtyn
* 19 Sauin &ndash; Va Ollooscoill Warsaw bunnit.
* *Date gyn fys*
** Hoshee Shaka reirey Reeriaght ny Soolooee.

## Ruggyryn
* 21 Averil &ndash; Charlotte Brontë, noaskeealagh as feelee Sostynagh (b. 1855)
* 23 Jerrey Souree &ndash; Charlotte Cushman, ben-aghteyr Americaanagh (b. 1876)
* 11 Mean Fouyir &ndash; Carl Zeiss, jeantagh greieyn reayrtagh Germaanagh (b. 1888)
* 13 Nollick &ndash; Werner von Siemens, ynlaghteyr as çhynskyleyr Germaanagh (b. 1892)

## Baaseyn
* 2 Jerrey Geuree &ndash; Louis-Bernard Guyton de Morveau, kemmigagh as politickeyr Frangagh (r. 1737)
* 29 Luanistyn &ndash; Johann Hieronymus Schröter, rollageyder Germaanagh (r. 1745)
1839

## Taghyrtyn
* 2 Jerrey Geuree &ndash; Va'n chied fotograf jeh'n Eayst goit ec y fotografee Louis Daguerre.
* *Date gyn fys*
** Ren Charles Goodyear vulcaanaghey rubbyr.

## Ruggyryn
* 2 Jerrey Geuree &ndash; Gustave Trouvé, jeshaghteyr lectragh as ynlaghteyr Frangagh (b. 1902)
* 19 Jerrey Geuree &ndash; Paul Cézanne, peinteyr Frangagh (b. 1906)
* 8 Jerrey Souree &ndash; John D. Rockefeller, çhynskyleyr as miallagh Americaanagh (b. 1937)

## Baaseyn
* 4 Averil &ndash; Kaahumanu II, Benrein Hawaii (r. c. 1805)
* 15 Jerrey Souree &ndash; Winthrop Mackworth Praed, politickeyr as feelee Sostynagh (r. 1802)
1838

## Taghyrtyn
* 28 Mean Souree &ndash; Haghyr crooinaghey Venrein Victoria yn Reeriaght Unnaneysit ayns Abban y Vannishter Heear ayns Lunnin.

## Ruggyryn
* 3 Mayrnt &ndash; George William Hill, rollageyder Americaanagh (b. 1914)
* 10 Boaldyn &ndash; John Wilkes Booth, aghteyr Americaanagh, dunver Abraham Lincoln (b. 1865)
* 27 Mean Souree &ndash; Bankim Chandra Chatterjee, ughtar Injinagh (b. 1894)
* 25 Jerrey Fouyir &ndash; Georges Bizet, cummeyder Frangagh (b. 1875)

## Baaseyn
* 13 Mayrnt &ndash; Poul Martin Møller, fallsoonagh Danvargagh (r. 1794)
* 1 Mean Fouyir &ndash; William Clark, ronseyder Americaanagh (r. 1770)
* 1 Jerrey Fouyir &ndash; Charles Tennant, kemmigagh as çhynskyleyr Albinagh (r. 1768)
1835

## Taghyrtyn
* 7 Jerrey Geuree &ndash; Ren yn HMS ''Beagle'' akeragh magh voish coose Ellanragh Chonos er e nah varrinys as Charles Darwin er boayrd myr najooragh.
* Luanistyn &ndash; Ren H. Fox Talbot anchoodaghey yn chied vun-jalloo fotografagh ayns Abban Lacock, Sostyn.
* 30 Luanistyn &ndash; Vunnee coloinee Oarpagh Melbourne erreish daue v'er jeet er y thalloo er brooinyn hwoaie yn awin Yarra.
* 7 Mean Fouyir &ndash; Haink Charles Darwin gys Ellanyn ny Gallopaag er boayrd HMS ''Beagle''.

## Ruggyryn
* 18 Toshiaght Arree &ndash; César Cui, cummeyder Litaanagh (b. 1918)
* 14 Mayrnt &ndash; Giovanni Schiaparelli, rollageyder Iddaalagh (b. 1910)
* 24 Mean Souree &ndash; Johannes Wislicenus, kemmigagh Germaanagh (b. 1902)
* 10 Jerrey Souree &ndash; Henryk Wieniawski, cummeyder Polynnagh (b. 1880)
* 30 Sauin &ndash; Mark Twain, ughtar as warrag Americaanagh (b. 1910)

## Baaseyn
* 8 Averil &ndash; Wilhelm von Humboldt, çhengoayllee as fallsoonagh Germaanagh (r. 1767)
* 25 Mean Souree &ndash; Ebenezer Pemberton, ynseyder Americaanagh (r. 1746)
1833

## Taghyrtyn
* 1 Luanistyn &ndash; Va Colleish Ree Illiam ayns Mannin foshlit dy h-oikoil.
* 20 Jerrey Fouyir &ndash; Screeu Alfred Tennyson e ghaan, *[[Ulysses (daan)|Ulysses]]*.

## Ruggyryn
* 14 Mayrnt &ndash; Lucy Hobbs Taylor, feeackleyr Americaanagh (b. 1910)
* 5 Boaldyn &ndash; Lazarus Fuchs, maddaghteyr Germaanagh (b. 1902)
* 7 Boaldyn &ndash; Johannes Brahms, cummeyder Germaanagh (b. 1897)
* 9 Luanistyn &ndash; Emily Pepys, jeelaneyder paitçhey Sostynagh (b. 1877)
* 21 Jerrey Fouyir &ndash; Alfred Nobel, ynlaghteyr Soolynagh y dynamite, crootagh Aundyr Nobel (b. 1896)
* 12 Sauin &ndash; Alexander Borodin, cummeyder Rooshagh (b. 1887)

## Baaseyn
* 10 Jerrey Geuree &ndash; Adrien-Marie Legendre, maddaghteyr Frangagh (r. 1752)
* 7 Averil &ndash; Jacques Réattu, ellyneyr Frangagh (r. 1760)
* 22 Averil &ndash; Richard Trevithick, ynlaghteyr Sostynagh (r. 1771)
* 5 Jerrey Souree &ndash; Nicéphore Niépce, kioneraadagh fotografeeaght Frangagh (r. 1765)
1832

## Taghyrtyn
* 28 Toshiaght Arree &ndash; Haink Charles Darwin as skimmee yn HMS ''Beagle'' gys America Yiass da'n chied cheayrt.
* 23 Nollick &ndash; Haink jerrey rish Çhennid Antwerp tra chaill y garrastan Ollanagh y cashtal.

## Ruggyryn
* 6 Jerrey Geuree &ndash; Gustave Doré, peinteyr as jallooder Frangagh (b. 1883)
* 27 Jerrey Geuree &ndash; Lewis Carroll, ughtar Sostynagh (b. 1898)
* 22 Boaldyn &ndash; Laura Gundersen, aghteyr Norlynnagh (b. 1898)
* 26 Sauin &ndash; Mary Edwards Walker, ben lhee Americaanagh (b. 1919)
* 15 Nollick &ndash; Gustave Eiffel, jeshaghteyr Frangagh (b. 1923)

## Baaseyn
* 15 Mayrnt &ndash; Otto Wilhelm Masing, çhengoayllee Estaanagh (r. 1763)
* 18 Averil &ndash; Jeanne-Elisabeth Chaudet, peinteyr Frangagh (r. 1761)
* 31 Boaldyn &ndash; Évariste Galois, maddaghteyr Frangagh (r. 1811)
* 22 Jerrey Souree &ndash; Napoleon II y Rank (r. 1811)
* 8 Sauin &ndash; Marie-Jeanne de Lalande, rollageyder as maddaghteyr Frangagh (r. 1768)
Paige Hathaway

She troggeyder kirpey, screeudeyr blog, craishteyder follanid as cleayneyder Americaanagh ee **Paige Hathaway** (ruggit ayns Minnesota, ny Steatyn Unnaneysit, ayns 1988).

## Beashnys
S'doillee va lambaanid Hathaway. Scarr e paarantyn voish y cheilley tra v'ee kiare bleeaney d'eash. Hoshiaght, darree ee lesh e moir dys Texas dy veaghey lhee as e leggad noa. Lurg lhing lesh e mummig vooar, cheau ee yn chooid elley jeh'n vea eck ayns shiartanse dy valjyn paitçhey.

Va anaase mooar 'sy spoyrt tra v'ee 'sy scoill. Chammah as e studeyryssyn ayns lheihys spoyrt, ghow ee commee ayns brastylyn follanid. Hoshee ee cohirrey ayns cohirraghyn bikini follanid. Ayns 2001, haink ee stiagh 'sy nah ynnyd ec y Ronnie Coleman Classic. Y vlein ny yei, haink ee stiagh 'sy nah ynnyd ec y NPC Oklahoma City Grand Prix Class D. Haink y colught Shredz urree. Ayns 2013, haink ee stiagh 'sy 16oo ynnyd ec y NPC USA Championship Class D as 'sy 14oo ec y NPC USA Championship. Y vlein cheddin, hoshee ee screeu bloggyn follanid.

T'ee er ve stiurey bollagh Instagram voish y vlein 2015 as ta ny smoo na 4,200,000 eiyrtyssee eck; ta ny smoo na 5,500,000 eiyrtyssee eck er Facebook.

V'ee taishbynit er coodee ny h-earishlioaryn *Fitness Gurls* (2014), *Women's Health and Fitness* (2014), *Dakini* (2015), *Inside Fitness Woman* (2016), *Oxygen* (2 × 2016), *Muscular Development* (2017), *Hers – Muscles & Fitness UK* (2018), as *Train For Her* (2018).

## Kianglaghyn magh
* 
* 
*
Rolley ollooscoillyn ayns Mannin

Shoh **rolley ollooscoillyn ayns [[Mannin]]**.

## Undinyssyn Ynsee S'yrjey
* Colleish-Ollooscoill, Ellan Vannin (co-cholleish lesh Ollooscoill y Çhaayr)

## Undinyssyn Ynsee S'yrjee
* Laare Studeyrys Manninagh (ayrn jeh Scoill Shenndaaleeaght, Classicee as Egypt-oaylleeaght ayns Ollooscoill Lerphoyll)

## Jeeagh er neesht
* Colleish Ellan Vannin
* Rolley scoillyn ayns Mannin
1830

## Taghyrtyn
* 26 Mayrnt &ndash; Va Lioar Mormon soilshit magh ayns Palmyra, York Noa.
* 20 Nollick &ndash; Va seyrsnys y Velg currit er enney liorish ny Pooaraghyn Mooarey.

## Ruggyryn
* 8 Jerrey Geuree &ndash; Hans von Bülow, stiureyder, pianneyder, as cummeyder Germaanagh (b. 1894)
* 16 Toshiaght Arree &ndash; Lars Hertervig, peinteyr Norlynnagh (b. 1902)
* 10 Boaldyn &ndash; François-Marie Raoult, kemmigagh Frangagh (b. 1901)
* 21 Jerrey Souree &ndash; John H. Lewis, politickeyr Americaanagh (b. 1929)
* 5 Nollick &ndash; Christina Rossetti, feelee Sostynagh (b. 1894)
* 10 Nollick &ndash; Emily Dickinson, feelee Americaanagh (b. 1886)

## Baaseyn
* 7 Jerrey Geuree &ndash; Thomas Lawrence, peinteyr Sostynagh (r. 1769)
* 14 Averil &ndash; Erike Kirstine Kolstad, ben-aghteyr Norlynnagh (r. 1792)
* 26 Mean Souree &ndash; Ree Shorys IV y Reeriaght Unnaneysit (r. 1762)
* 8 Nollick &ndash; Benjamin Constant, screeudeyr Elveeishagh (r. 1767)
* 17 Nollick &ndash; Simón Bolívar, irreyder magh as steateyr Veneswaalagh (r. 1783)
1827

## Taghyrtyn
* 4 Mean Fouyir &ndash; Scryss Aile Vooar Turku tree kerroo yn valley as varr eh 27 sleih.

## Ruggyryn
* 12 Mean Souree &ndash; Johanna Spyri ughtar Elveeishagh (b. 1901)
* 25 Jerrey Fouyir &ndash; Marcellin Berthelot, kemmigagh Frangagh (b. 1907)
* 23 Nollick &ndash; Wilhelm von Tegetthoff, ard-marragh Austeyragh (b. 1871)

## Baaseyn
* 28 Toshiaght Arree &ndash; Thomas Holloway, peinteyr as grainneyder Sostynagh (r. 1748)
* 26 Mayrnt &ndash; Ludwig van Beethoven, cummeyder Germaanagh (r. 1770)
* 8 Luanistyn &ndash; George Canning, Ard-vinishter y Reeriaght Unnaneysit (r. 1770)
* 12 Luanistyn &ndash; William Blake, feelee as ellyneyr Sostynagh (r. 1757)